Държавен вестник, бр. 22, 2014 г., стр. 15

БРОЙ  22	
Д Ъ Р Ж А В Е Н  В Е С Т Н И К 	
СТР.  15  
Раздел VII
Търгове с квоти за емисии от парникови газове
Чл. 52. (1) Всички търгове на квоти за 
емисии на парникови газове по този закон се 
провеждат в съответствие с Регламент (ЕС) 
№ 1031/2010.
(2) Търговете по ал. 1 се организират и 
осъществяват на обща тръжна платформа, 
определена в съответствие с Регламент (ЕС) 
№ 1031/2010.
Чл. 53. (1) Лица, които може да канди­
датстват за допускане до пряко офериране в 
търговете, са:
1. операторите на инсталации и авиацион­
ните оператори по чл. 18, параграф 1, буква „а“ 
от Регламент (ЕС) № 1031/2010;
2. инвестиционните посредници, лицензи­
рани на основание чл. 13, ал. 1 и 4 от Закона 
за пазарите на финансови инструменти;
3. банките, лицензирани на основание чл. 2, 
ал. 2, т. 9 от Закона за кредитните институции, 
когато оферират тръжни продукти;
4. сдруженията на оператори по т. 1, които 
оферират за собствена сметка и изпълняват 
ролята на агент от името на своите членове;
5. търговските дружества с държавно 
участие и административни органи, които 
осъществяват контрол върху операторите по 
т. 1 по смисъла на чл. 3, т. 15 на Регламент 
(ЕС) № 1031/2010.
(2) Лицата по ал. 1, т. 2 и 3 може да оферират 
за тръжни продукти, които не са финансови 
инструменти, ако са надлежно лицензирани 
за това от компетентните надзорни органи 
при изпълнение на условията на чл. 59 от 
Регламент (ЕС) № 1031/2010.
Чл. 54. (1) Министърът на околната среда 
и водите е тръжен продавач на Република 
България по смисъла на чл. 22 от Регламент 
(ЕС) № 1031/2010.
(2) Тръжният продавач по ал. 1:
1. изпълнява функциите, предвидени в 
чл. 23 от Регламент (ЕС) № 1031/2010;
2. сключва договори с тръжната платформа, 
включително с всяка свързана с нея система 
за клиринг и система за сетълмент;
3. изготвя, редовно актуализира и предос­
тавя на тръжната платформа списък с длъж­
ностни лица, подпомагащи дейността му на 
тръжен продавач и имащи достъп до вътрешна 
информация за провеждането на търговете;
4. организира дейността си в съответствие 
с тръжния календар по глава ІІІ от Регламент 
(ЕС) № 1031/2010;
5. дава като обезпечение квоти за довери­
телно съхранение до тяхната доставка в дейст­
ващата като попечител система за клиринг 
или система за сетълмент съгласно чл. 50 от 
Регламент (ЕС) № 1031/2010;
6. предоставя информация от проведените 
търгове на тръжния инспектор съгласно чл. 53 
от Регламент (ЕС) № 1031/2010;
7. изпълнява и други функции, свързани с 
функцията на тръжен продавач.
(3) Министърът на околната среда и водите 
може да възложи със заповед изпълнението 
на част от функциите си по ал. 2 на изпълни­
телния директор на ИАОС в съответствие с 
функциите му по чл. 7, ал. 1, т. 5. Министъ­
рът на околната среда и водите определя със 
заповед и други длъжностни лица, които да 
го подпомагат при изпълнение на функциите 
по ал. 2.
(4) Длъжностните лица по ал. 3 незабав­
но уведомяват органа по ал. 1, когато при 
изпълнение на дейността им възникне пряк 
или косвен интерес, пораждащ основателни 
съмнения в тяхната безпристрастност, и това би 
довело до конфликт с надлежното изпълнение 
на функциите им или упражняване на пра­
вомощията им. Органът по ал. 1 разпорежда 
писмено тяхното отстраняване и заместване 
с друго длъжностно лице.
(5) Органът по ал. 1 и длъжностните лица 
по ал. 3 подават декларация по чл. 12, т. 2 и 
4 от Закона за предотвратяване и установя­
ване на конфликт на интереси и декларация 
за неразкриване на информация, станала им 
известна по повод на изпълнение на дейности­
те на тръжен продавач.
Раздел VІІІ
Приходи от търгове с квоти за емисии на 
парникови газове
Чл. 55. (1) Тръжният продавач по чл. 54 
превежда всички приходи от средства от 
тръжни продажби на квоти по раздел VІІ по 
бюджета на ПУДООС.
(2) Административните разходи на тръж­
ния продавач по чл. 54 се възстановяват от 
ПУДООС.
(3) Ежегодно в срок до 31 януари тръжният 
продавач публикува на своята интернет стра­
ница обобщена информация за осъществените 
продажби и получените средства от тях през 
предходната календарна година.
Чл. 56. (1) Приходите от продажбата на 
квотите за авиационни дейности чрез търг 
се използват за финансиране на дейностите 
по ограничаване изменението на климата, 
включително за:
1. намаляване емисиите на парникови 
газове;
2. адаптиране към въздействието от изме­
нението на климата в Република България и 
в трети държави, по-специално в развиващите 
се държави;